ai4bharat/Pralekha huggingface dataset:
ریلوے کی وزارت
انڈین ریلویز نے قابل احیاء توانائی سرمایہ کار کانفرنس کا اہتمام کیا
کانفرنس میں اہم سرمایہ کاروں اور قابل احیاء توانائی کے بڑے اداروں نے شرکت کی اور انڈین ریلویز کے قابل احیا توانائی کے سفر میں شراکت دار بننے کی اپنی امیدیں ظاہر کیں
نئی دہلی،15 جنوری : انڈین ریلویز اور ریلوے اینرجی مینجمنٹ کمپنی لمیٹیڈ  نے 9 جنوری 2020 کو نئی دلی میں قابل احیاء توانائی سرمایہ کار کانفرنس کا انعقاد کیا۔ سرمایہ کار کانفرنس کے انعقاد کا مقصد انڈین ریلویز میں قابل احیاء توانائی کے تحت دستیاب مواقع کے تئیں معلومات کی ترسیل تھا۔ کانفرنس میں ریلویز کے ساتھ ڈیولپرس کے تجربات اور انڈین ریلویز کے ساتھ شراکت داری کے اہم فوائد کا اظہار تھا۔
سرمایہ کار کانفرنسمیں حکومت برطانیہ کے محکمہ بین الاقوامی ترقی  ،ایشیائی ترقیاتی بینک ، جرمنی کی جی آئی زیڈ ، فرانس کے اے ایف بی، انڈین رینوایبل اینرجی ڈیولپمنٹ ایجنسی لمٹیڈ  ، اسٹیٹ بینک آف انڈیا  ،پنجاب نیشنل بینک  کے علاوہ قابل احیاء توانائی کے اہم ادارے جیسے سافٹ بینک اینرجی ،ایل اینڈ ٹی ،رینیو پاور ، سیمب کارپ ، ایم پلس سو لر ، سن ایڈیسن اور جینسول سمیت بڑے سرمایہ کاروں اور اداروں نے شرکت کی۔ شرکاء نے انڈین ریلویز کے قابل احیاء توانائی کےسفر میں شراکت دار ہونے کی اپنی توقعات اور تجربے کا تبادلہ کیا۔
سرمایہ کاروں نے ملک میں قابل احیا ء توانائی کی ترقی میں آگے رہنے والی انڈین ریلویز کی کوششوں کا اعتراف کیا اور گوئنگ گرین کی راہ پر انڈین ریلویز کے سفر میں اور 2030 تک کا ربن گیس کے اختراج کو صفر کرنے کے ہدف کو حاصل کرنے میں مدد کا اظہار کیا۔
کانفرنس کی صدارت کے فرائض ریلوے بورڈ کے ممبر ٹرانزیکشن جناب راجیش تیواری نے ادا کئے۔ جناب تیواری نے ریلویز کے بجلی منظر نامہ اور قابل احیاء توانائی کے شعبہ میں مختلف شراکت داروں کے مواقع کا عمومی خاکہ پیش کیا۔ جناب تیواری نے بجلی کی خریداری کی لاگت کو کم کرنے کیلئے انڈین ریلویز کے ذریعے کئے گئے اقدامات کا اور انڈین ریلویز کے ساتھ پی پی اے پر دستخط کرنے جیسے کم خطرہ اور روف رائٹ سے متعلق شفافیت کے بارے میں بتایا۔
آر ای ایم سی ایل ، کے چیئرمین جناب راجیو مہروترا ، آر ای ایم سی ایل ، کے سی ای او ، جناب سدھیر کمار سکسینہ ، الیکٹرکلز کی ایڈیشنل ممبر محترمہ منجو گپتا اور ریلوے بورڈ کے دوسرے اعلیٰ حکام بھی اس کانفرنس میں موجود تھے۔
انڈین ریلویز نے حال ہی میں 47 میگا واٹ روپ ٹاپ سولر پروجیکٹوں اور 249 میگا واٹ کے ونڈ سولر ہائیبرڈ پروجیکٹوں کے لئے بولیاں طلب کی ہیں۔ یہ کانفرنس برطانیہ کے ڈی ایف آئی ڈی اور انڈین ریلویز کے ذریعے 2 دسمبر 2019 کو مفاہمتی عرضداشت پر کئےگئے دستخط کے مطابق تعاون کے حصے کے طور پر بجلی کے شعبے میں اصلاحی پروگرام کے تحت ایک معاون تھی۔
سائنس اور ٹیکنالوجی کی وزارت
انفریڈ ایبورپشن ٹیکنالوجیز کے لئے نیو آر ٹی فیشل نینو اسٹرکچرز دفاع، امیجنگ اور سینسنگ میں کارآمد ہوں گے
انفریڈ لائٹ کو محدود اور جذب کرنے کے لئے جی اینڈ این نینو اسٹرکچرز کے ساتھ ایک نیا طریقہ کار انتہائی مؤثر اور عمدہ انفریڈابسوربرز امیئرز اور موڈیولیٹرز بنانے میں مدد دے سکتا ہے جو ڈیفنس ٹیکنالوجیز انرجی ٹیکنالوجیز، امیجنگ ، سینسنگ وغیرہ میں کام آئے گا۔
جی اینڈ این بلیو لائٹ امیشن کے لئے بڑے پیمانے پر استعمال ہونے والا مادہ ہے اور یہ ایک جدید ترین سیمی کنڈکٹرز میں سے ایک ہے۔
بینگلورو کے جواہر لال نہرو سنٹر فار ایڈوانس سائنٹفک ریسرچ  میں تحقیق کاروں نے پہلی مرتبہ انفریڈ لائٹ امیشن اور ایبزوشن کو جی اینڈ این نینو اسٹرکچرز کے ذریعہ پیش کیا ہے۔ جواہر لال نہرو سنٹر فار ایڈوانس سائنٹفک ریسرچ سائنسی اور ٹیکنالوجی محکمے کے تحت ایک خود مختار ادارہ ہے۔ جی اینڈ این سے بلیو لائٹ امیشن کے بارے میں توکچھ عرصے جانکاری موجود ہے اور یہ ایل ای ڈی میں استعمال کیا جاتا ہے۔ لیکن یہ پہلا موقع ہے کہ انفریڈ لائٹ میٹر جی اے این میں ظاہر ہوا ہے ، اس مظاہرے کے لئے ان لوگوں نے ایک سائنسی نظریہ جی اینڈ این نینو اسٹرکچرز میں سرفیس پولریشن ایکسائٹیشن کا استعمال کیا ہے،جس سے آئی آراسپیکٹرل رینج میں لائٹ میٹر انٹریکشن ہوئے۔
سرفیس پولریشن الیکٹرومیگنیٹک ویوز کے لئے خصوصی موڈز ہیں، جو ایک کنڈکٹر کے انٹر فیس پر اور ہوا جیسے انسولیئر پر سفر کرتی ہیں۔ نینو اسٹرکچرز کے مورفولوجی اور اس کی شکل میں تبدیلی کرکے یہ جی اے این پلازمون پولیریٹون کو متحرک کرسکتے ہیں جس کے نتیجے میں لائٹ میٹر آمیزش میں اضافہ ہوتا ہے اور یہ الیکٹرومیگنیٹک اسپکٹرم تک پہنچتے ہیں۔ یہ پلوریٹونز لائٹ اور میٹر دونوں طرح کی خصوصیات کے حامل ہوتے ہیں۔
ایسے جی اے این نینو اسٹرکچرز فروغ وسیلے کے لئے تحقیق کاروں نے انٹرنیشنل سنٹر فار میٹریل سائنسز، جے این سی اے ایس آر میں مولیکیولر بیم ایپی ٹیکس نام کے انسٹرومنٹ کو استعمال کیا۔
اس طرح کا جدید ترین مادہ پولیریٹون پر مبنی آلے بنانے میں کام آتی ہے جو روایتی الیکٹرونک سازوسامان سے کہیں زیادہ بہتر ہے۔ پلوریٹونک ٹیکنالوجیزکئی مصنوعات اور سازوسامان میں کام آتی ہے مثلا سیکیوز ہائی اسپیڈ لائٹ بیسڈ کمیونکیشن ، اگلے مرحلے کے لائٹ وسائل سولرانرجی کنورئرز، کوئنٹم کمپیوٹرز اور ویسٹ ہیٹ کنورٹرز۔
گزشتہ 25 برسوں میں جی اے این کے ساتھ بلو ایل ای ڈی نے ہماری دنیا کو کافی حد تک بدل کررکھ دیا ہے۔ جی اے این سے بلو لائٹ کا اخراج اچھی طرح سمجھا جاسکتا ہے۔ انفریڈ آپٹکس میں جی اے این کے استعمال کو ابھی اچھی طرح سے سمجھا نہیں جاسکتا ہے۔ اہم بات یہ ہے کہ سائنسدانوں کا کہنا ہے کہ ہم نے جو انفریڈ سرفیس بلوریٹون کا مظاہرہ کیا ہے اسے بہت سے سامان اور مصنوعات میں استعمال کیا جاسکتا ہے۔ یہ تحقیق اور کام آئی آر سورسیز اور انرجی، سیکورٹی ، امیجنگ اور دیگر شعبوں میں ڈیٹیکٹرز کی مانگ کو پورا کرنے میں بہت کارآمد ثابت ہوں گے۔ جواہر لال نہرو سنٹر فار ایڈوانس سائنٹفک ریسرچ کے اسسٹنٹ پروفیسر ڈاکٹر بواس ساہا نے یہ بات کہی۔
پبلیکشن لنک۔
https://pubs.acs.org/doi/pdf/10.1021/acs.nanolett.2c03748
نینو لیٹرز۔ دو دسمبر 2022 کو شائع ہوئی۔
مزید تفصیلات کے لئے ڈاکٹر بواس ساہا سے رابطہ کریں۔Email ID: bsaha@jncasr.ac.in , Mobile no.: +91-80-2208-2619.
جی اے این نینو اسٹرکچرز میں بلو ریٹونز کو متحرک کرنے پر لائٹ مینوپلیشن۔
شہری ہوابازی کی وزارت
کیرالہ میں سیلاب کے سلسلے میں وزارت شہری ہوابازی کی جانب سے کئے جا رہے راحت آپریشن کی تازہ ترین صورت حال
نئی دلّی ، 20 اگست؍ کیرالہ میں آئے سیلاب سے نمٹنے کے لئے وزارت شہری ہوا بازی کی جانب سے کئے جا رہے راحت اقدامامات درج ذیل ہیں :۔شیڈولڈ گھریلوایئر لائنیں مسافروں کی پریشانیوں کو کم کرنے کے لئے تریوندرم ، کالی کٹ اور کوئمبٹور ہوائی اڈوں سے اضافی آمد و رفت کی پرواوں کا اہتمام کر رہی ہیں ۔ ایئر لائنیں ری شیڈولڈ اور اضافی اڑانوں کی صورت حال اپنی ویب سائٹ پر پیش کرنے کے ساتھ ساتھ ٹکٹ منسوخ ؍ تبدیل کئے جانے کے چارج کی معافی کے اعلان کو بھی پیش کر رہی ہیں ۔سیفٹی رسک اسسمنٹ کے اطمینان بخش پائے جانے کی بنیاد پر میسرز الائنس ایئر برائے آپریشن اے ٹی آر 72 ایئر کرافٹ آئی ین ایس گروڑ ، کوچین سے ؍ تک آمد و رفت کے لئے منظور کیا گیا ہے ۔میسرز الائنس ایئر کے ذریعہ بنگلورو ۔کوچین ۔ بنگلورو اور بنگلورو ۔ کوئمبٹور ۔ کوچین ۔کوئمبٹور۔ کوچین  کا داخل کردہ شیڈول اے ٹی آر 72 ایئر کرفٹ کی بنیاد پر آئی این این گروڑ ، کوچین ایئر پورٹ سے 20 اگست ، 2018 سے منظور کر لیا گیا ہے ۔19 اگست ، 2018 کو ایئر کرافٹ کی نگرانی میں پایا گیا کہ مختلف گھریلو نان اسٹاپ براہ راست روٹ کرائے کیرالہ اور اور قریبی ہوائی اڈوں کو آنے جانے کے لئے 3395 ہندوستانی روپئے سے 6999 ہندوستانی روپئے کے درمیان ہیں جو کہ مختصر راستے کے لئے 6017 ہندوستانی روپئے او ر طویل راستے کے لئے تقریباً 10000 روپے ہے ۔یہ وضاحت کی جاتی ہے کہ کچھ سوشل میڈیا ٹوئٹ کے ذریعہ دکھایا جانے والا مہنگا کرایہ مخصوص اور بہت زیادہ طویل مسافت والی اڑانوں کے لئے ہے ۔ڈی جی سی اے کے ذریعہ نصب کردہ کنٹرول روم کوچین میں اڑانوں کی منسوخی کے باعث پھنسے ہوئے ؍متاثرہ مسافروں کی مدد کے لئے چوبیس گھنٹے کام کر رہا ہے ۔ کنٹرول روم کے ذریعہ اب تک 3980 سے زیادہ کوئیریز  کے جواب دیئے جا چکے ہیں ۔راحت کاری کے سامان کو آسمان سے نیچے گرانے کے سلسلے میں کیرالہ حکومت سے موصولہ درخواست کی بنیاد پر ڈی جی سی اے نے دو ہیلی کاپٹر آپریٹروں یعنی میسرز گھوڑاوت اور میسرز دیونگری کو فضاکے ذریعہ راحت سامان پہنچانے کی اجازت دی ہے ۔
۔ ۔ ۔ ۔ ۔
(u.4337
سٹرک ٹرانسپورٹ اور شاہراہوں کی وزارت
سڑک نقل وحمل کی وزرات نے ریاستوں کو مشورہ دیا ہے کہ وہ سڑک کی تعمیر اور بازآبادکاری سے متعلق آلات اور ہیوی ارتھ موونگ مشینوں کے لیے رجسٹریشن/ ڈرائیونگ لائسنس پر زور نہ دیں
نئی دہلی، 13جولائی 2020، نقل وحمل اور شاہراہوں کی وزارت نے اپنی جانب سے وضاحت کرتے ہوئے کہا ہے کہ بھاری بھرکم سڑک بنانے والی مشینری کوئی عام موٹر گاڑی نہیں ہے اور اس پر موٹر گاڑی ایکٹ کا اطلاق نہیں ہوتا۔ وزارت نے ریاستوں/ مرکز کے زیرانتظام علاقوں سے گزارش کی ہے کہ وہ اس طرح کی مشینوں کی رجسٹریشن اور ڈرائیونگ لائسنس بہم پہنچانے پر اصرار نہ کریں۔
تمام ریاستوں/ مرکز کے زیرانتظام علاقوں کے نقل وحمل کے محکموں کو ارسال کردہ ایک مراسلے میں وزارت نے مطلع کیا ہے کہ اسے سڑک تعمیر میں کام آنے والی مشینوں اور دیگر آلات کے سلسلے میں متعدد نمائندگیاں حاصل ہوئی ہیں۔ جن میں کولڈ ری-سائیکلنگ مشینوں اور سوائل اسٹبلائزیشن مشینوں  کے سلسلے میں رجسٹریشن کی بات کہی گئی ہے اور یہ بھی کہا گیا ہے کہ انہیں مرکزی موٹر گاڑی قواعد 1989کے تحت درج رجسٹر کیا جانا چاہیے۔
نمائندگیوں میں وضاحت کی گئی ہے کہ کولڈ ملنگ مشینوں کا استعمال موجودہ تارکول سے بنے ہوئے فرشوں، سڑکوں وغیرہ کو صاف کرنے اور گھسنے کے لیے کیا جاتا ہے اور اس لائق بنانے میں ان کا استعمال ہوتا ہے کہ دوبارہ ان پر تارکول بچھایا جاسکے اور کھدائی اور کریشنگ کی لاگت سے احتراض کیا جاسکے۔ چونکہ حاصل کیا ہوا تارکول ازسر نو کام آجاتا ہے، لہذا غیرملکی زرمبادلہ کی بھی بچت ہوتی ہے۔
کسی آجر کے ذریعے، جو کام سونپا جاتا ہے، وہ طے شدہ قواعد کے تحت ہوتا ہے، لہذا مذکورہ مشینیں اور آلات ایک محدود اور مبینہ طے شدہ علاقے میں کام کرتے ہیں اور ان مشینوں اورآلات کی آپریٹنگ اسپیڈ 5 سے 10 کلو میٹر فی گھنٹے سے زیادہ نہیں ہوتی اور ان مشینوں کو ٹریلروں کے ذریعے کام کاج کی جگہ پر پہنچایا جاتا ہے۔
ہیوی ارتھ موونگ مشینوں  کے سلسلے میں نمائندگی- اس کے تحت ایچ ای ایم ایم آلات کے رجسٹریشن کے سلسلے میں سوال اٹھائے گئے ہیں۔ ڈمپر، پے لوڈر، شوول، ڈرل ماسٹر، بلڈوزر، موٹر گریڈر اور راک بریکر جیسی بھاری بھرکم ایچ ای ایم ایم آف دی روڈ زمرے میں آتی ہیں اور انہیں باقاعدہ انتظام اور نگرانی اور کنٹرول کے تحت کانکنی کے منیجر آپریٹ کرواتے ہیں اور کانکنی کے باہر کبھی ان کا استعمال نہیں ہوتا۔
اسی طریقے سے ۔ ڈمپر، پے لوڈر، شوول، ڈرل ماسٹر، بلڈوزر، موٹر گریڈر وغیرہ مشینیں موٹر گاڑی ایکٹ 1988 کے تحت نہیں آتیں اور نہ ہی اس ایکٹ کا اطلاق ان پر ہوتا ہے اور نہ ان کے رجسٹریشن کے لیے موٹر گاڑی ایکٹ1988 کے تحت اصرار کیا جاسکتا ہے۔
۔۔۔۔۔۔۔۔۔۔۔
U-3889
م ن۔ ت ع۔
(Visitor Counter : 154
کامرس اور صنعت کی وزارتہ
حکومت کو کاروباریوں ، خردہ فروشوں اور صنعتی تنظیموں کی جانب سے مارکیٹ میں ای کامرس اداروں کے خلاف قیمتوں میں زبردست چھوٹ، اصل قیمتوں سے کم قیمتوں اور مارکیٹ ڈومین کے غلط استعمال کے بارے میں شکایات موصول ہوئی ہیں
ان شکایات کو ضروری جانچ پڑتال اور چھان بین کے لئے متعلقہ سرکاری ایجنسیوں کو بھیجا گیا ہے
نئی دہلی 30 جولائی 2021: حکومت کو کاروباریوں، خردہ فروشوں اور صنعتی ایجنسیوں کی جانب سے کچھ شکایات موصول ہوئی ہیں جو مارکیٹ میں ای کامرس اداروں کے ذریعہ قیمتوں میں بڑی چھوٹ، اصل قیمتوں سے بہت کم قیمتوں اور مارکیٹ ڈومین کے غلط استعمال کے بارے میں ہیں۔ ان شکایات کو ضروری جانچ پڑتال اور چھان بین کے لئے متعلقہ سرکاری ایجنسیوں کو بھیج دیا گیا ہے۔
صارفین کے تحفظ  ضابطوں 2020 کو 23 جولائی 2020 کو نوٹیفائی کیا گیا تھا۔ ای کامرس میں کاروبار کے غلط ہتھکنڈوں کی روک تھام کے انضباطی دائرہ کار کو مستحکم کرنے کے لئے حکومت نے صارفین کے امور محکمے کی ویب سائٹ پر ان ضابطوں میں مجموزہ ترامیم کے لئے رائے اور مشورے طلب کئے ہیں۔
ای کامرس کی تشریح، مارکیٹ کے اداروں کے رول اور ای کامرس کمپنیوں کی ذمہ داری سے متعلق کئی فریقوں نے ای کامرس پالیسی کے مشورے پر رائے دے دی ہے۔
کامرس اور صنعت کی وزارت میں وزیر مملکت جناب سوم پرکاش نے آج راجیہ سبھا میں ایک تحریری جواب میں یہ اطلاع دی۔
کامرس اور صنعت کی وزارتہ
مہاراشٹر سے برطانیہ کے لیے جی آئی تصدیق شدہ گھول وڈ سپوٹا  کی برآمد کا آغاز
نئی دہلی، 27 مئی، 2021 : جغرافیائی اشارے  تصدیق شدہ مصنوعات کی برآمد کو خصوصی طور پر بڑھاوا دیتے ہوئے، مہاراشٹر کے پال گھر ضلع سے دہانو گھولوڈ سپوٹا کی ایک کھیپ کو آج برطانیہ بھیج دیا گیا ۔
گھولوڈ سپوٹا کا جی آئی سرٹیفیکیشن مہاراشٹر چیکو اتپادک سنگھ کے پاس ہے اور یہ پھل اپنے میٹھے اور بہترین ذائقے کے لیے جانا جاتا ہے۔ ایسا مانا جاتا ہے کہ گھولوڈ گاؤں کی کیلشیم سے مالا مال مٹی سے اس میں غیر معمولی ذائقہ پیدا ہوتا ہے۔
فی الحال ، پال گھر ضلع میں 5000 ہیکٹیر زمین میں سپوٹا یا شجر کا ری کی جاتی ہے۔ سپوٹا اگانے والے 5 ہزار کسانوں میں سے 147 کسان زیادہ تر جی آئی کا استعمال کرتا ہے۔
ایپیڈا اپنی اسکیم کے مختلف عوامل جیسے بنیادی ڈھانچہ فروغ ، کوالٹی کو فروغ دینے اور بازار کے تحت برآمد کاروں کو امداد فراہم کرکے زراعت اور پروسیسنگ خوردنی اشیا کی برآمد کی حوصلہ افزائی کرتا ہے ۔ اس کے علاوہ، ایپیڈا زراعت اور پروسسنگ خوردنی اشیا کو فروغ دینے کے لیے برآمد کرنے والے ممالک کے ساتھ بین الاقوامی فروخت کار اور خریداروں کے مابین میٹنگ ، ورچول تجارتی میلوں کا بھی انعقاد کرتا ہے۔
اس کے علاوہ ، محکمہ کامرس  مختلف اسکیموں جیسے برآمد کے لیے تجارتی بنیادی ڈھانچہ اسکیم  ، بازار رسائی پہل  وغیرہ کے ذریعہ بھی برآمد میں مدد فراہم کرتا ہے۔
-----------------------
ش ح۔ش ت۔ر ب
U NO:4879
(Visitor Counter : 153
وزارت دفاع
بھارتی ساحلی گارڈ نے آندھرا پردیش کے علاقے کاکیناڈا میں علاقائی تلاش اور بچاؤ کی مشق کی
بھارتی ساحلی گارڈ نے آندھرا پردیش کے علاقے کاکیناڈا میں 28 اور 29 مارچ ، 2023 کو علاقائی تلاش اور بچاؤ مشق انجام دی۔ اس مشق کا مقصد کسی مصیبت کی صورتحال میں بروقت کارروائی کرنے کی مشق کرنا اور بڑے پیمانے پر بچاؤ کارروائی کے لیے تلاش اور بچاؤ  تنظیم کے کام کو اجاگر کرنا تھا۔ اس مشق میں تمام متعلقہ فریقوں کو شامل کیا گیا جس میں ایم - ایس اے آر  ہنگامی صورتحال کے لیے دستیاب وسائل کا موثر استعمال کیا گیا۔
اس مشق کی وجہ سے نے ساحل سے کچھ دور امدادی بحری جہاز  کی نقل کی گئی جس میں سیکڑوں مسافر سوار تھے جنہوں نے کاکیناڈا کے جہاز پر بڑی آگ لگنے کی اطلاع دی تھی۔ میری ٹائم ریسکیو سب سنٹر  کاکیناڈا نے مصیبت کی صورت حال میں جان بچانے کے لیے تمام وسائل کی ایجنسیوں کے ساتھ رابطہ کیا۔ سمندری کارروائیوں میں مدد کے لیے ریاستی آفات کے ہنگامی منصوبے کو مدعو کیا گیا تھا۔ مشق کے دوران مصیبت زدہ بحری جہاز کی بیرونی فائر فائٹنگ، جہاز چھوڑنے کی مشق، ریسکیو بوٹ کی تعیناتی، جیسن کریڈل، اسکریبل نیٹ، لائف رافٹ، لائف بوائے، ڈرون کے ذریعے نگرانی، ہیلی کاپٹر کے ذریعے کیژولٹی ریسکیو کی ڈی انڈکشن اور طبی انتظامات کیے گئے۔ ساحل پر کی جانے والی تیاریوں میں انسیڈنٹ کمانڈ پوسٹ کا قیام، زخمیوں کے علاج کے لیے ٹرائیج اور اہم ہلاکتوں کے انتظام کے لیے ضروری سہولیات شامل تھیں۔
کرشنا گوداوری طاس میں بڑے پیمانے پر ریسرچ اور پیداواری سرگرمیوں کو مدنظر رکھتے ہوئے کاکیناڈا سے دور سمندری علاقے کو مشق کے لیے جگہ کے طور پر منتخب کیا گیا تھا جس سے اس علاقے کو ہنگامی صورت حال کے امکان کا سامنا ہوتا ہے جس کے لیے بڑے پیمانے پر ایس اے آر اقدام کی ضرورت ہوتی ہے۔ دو روزہ ورکشاپ اور مشق سے بڑے پیمانے پر ریسکیو آپریشن  کے لیے رکن ایجنسیوں کے درمیان تعاون اور ہم آہنگی کو فروغ دیتے ہوئے علم و فہم میں اضافہ ہوا، جس میں کسی ایک ایجنسی کی کوششیں کافی نہیں ہو سکتیں۔
۔۔۔
ش ح۔ا س۔ ت ح ۔
U–3502
(Visitor Counter : 53
کابینہ
مرکزی کابینہ نے انڈین کونسل آف میڈیکل ریسرچ ، بھارت اور سوئٹزرلینڈ کے فاؤنڈیشن فار انوویٹو نیو ڈائیگنوسٹکس  کے درمیان مفاہمت نامہ کو منظوری دی
وزیر اعظم جناب نریندر مودی کی صدارت میں مرکزی کابینہ کو بین الاقوامی سائنسی اور تکنیکی تعاون اور باہمی مفادات کے شعبوں میں تعاون کے فروغ کے لیے انڈین کونسل آف میڈیکل ریسرچ  اور سوئٹزرلینڈ کے فاؤنڈیشن فار انوویٹو نیو ڈائیگنوسٹکس  کے درمیان تعلقات کو مضبوط بنانے کے لیے کیے گئے ایک مفاہمت نامہ کے بارے میں باخبر کرایا گیا۔ اس مفاہمت نامہ پر فروری 2021 میں دستخط کیے گئے تھے۔
فوائد:
یہ مفاہمت نامہ بین الاقوامی سائنسی اور تکنیکی تعاون کے ڈھانچہ کے اندر بھارت اور سوئٹزرلینڈ کے درمیان باہمی مفادات کے شعبوں میں تعلقات کو مزید مضبوط بنائے گا۔
مالی اثرات:
آئی سی ایم آر 100000 امریکی ڈالر تک کا فنڈ مہیا کرانے کے لیے پابند عہد ہے، جب کہ ایف آئی این ڈی 400000 امریکی ڈالر کا فنڈ تجویز کے لیے درخواست  کے ذریعے نشان زد مقامی شراکت داروں اور محققین کو مہیا کرائے گا۔
پس منظر:
آئی سی ایم آر ملک میں انٹرا میورل اور ایکسٹرا میورل تحقیق کے ذریعے بائیو میڈیکل ریسرچ کو فروغ دیتا ہے۔ ایف آئی این ڈی،  کمپنیز ایکٹ، 2013 کی دفعہ 8 کے تحت قائم کیا گیا، ایک خود مختار غیر منافع بخش ادارہ ہے۔
ریلوے کی وزارت
ریلوے پارسل بندوبست نظام میں یکسر تبدیلی پارسل بندوبست نظام کی کمپیوٹر کاری کو 84 مقامات
سے مرحلہ -II میں اضافی 143 مقامات اور مرحلہ –III میں 523 مقامات تک بڑھایا جارہا ہے
عوام الناس اور کاروبار کو یکساں طور پر فائدہ پہنچانے کی پہل
پی ایم ایس میں پارسل اسپیس کے لئے 120 دن کی پیشگی بکنگ کا نظم جوڑا گیا ہے
پارسل کی ٹریکنگ کے لئے اب ہر کھیپ پر بارکوڈنگ کا نظم
ہاتھ میں لینے لائق موبائل ڈیوائس سے بارکوڈ کی اسکیننگ کے ذریعہ جی پی آر ایس نیٹورک ٹرانسمیشن کے توسط سے پیکیج کی صورت حال کی تازہ کاری
2020-21میں پارسل ٹریفک: ٹنیج  – 2098 ہزار ٹن، کورونا سال ہونے کے باوجود ریوینیو 1000 کروڑ روپئے سے زیادہ ہونے کا امکان
نئی دہلی، 14/مارچ 2021 ۔ بھارتی ریلوے کی پارسل خدمات چھوٹی کھیپوں کو اسٹیشنوں کے وسیع نیٹورک پر پہنچانے کے لئے تیار ہیں۔ چھوٹے پیشہ ور اور تاجر  بڑے شہروں اور پیداواری مراکز سے اپنے مال وغیرہ کو تیز، بھروسے مند اور سستے طریقے سے اپنے کاروباری مقام تک ڈھلائی کے لئے ان خدمات کا استعمال کررہے ہیں۔ عام آدمی گھریلو سامان، فرنیچر، دوپہیہ گاڑیوں وغیرہ کی ڈھلائی وغیرہ کے لئے بھی ان خدمات کا استعمال کرتے ہیں، جس کے لئے پارسل خدمات ڈھلائی کا واحد آسان ذریعہ ہیں۔
پارسل کے لئے چارج کا تعین صرف وزن اور مقدار کی بنیاد پر ہوتا ہے نہ کہ سامان کی نوعیت کی بنیاد پر۔
پارسل بندوبست نظام کی جدید کاری:
پارسل بندوبست نظام کی کمپیوٹر کاری کو 84 مقامات سے مرحلہ-II میں اضافی 143 مقامات اور مرحلہ-III میں 523 مقامات تک بڑھایا جارہا ہے۔ یہ پارسل نظام میں درج ذیل خصوصیات کا اضافہ کرے گا:
- پارسل بندوبست نظام کی پبلک ویب سائٹ www.parcel.indianrail.gov.in پر یوزر فرینڈلی انٹرفیس کو بہتر بنانا۔
- پی ایم ایس میں پارسل اسپیس کے لئے 120 دنوں کی پیشگی بکنگ کی سہولت کو شامل کیا جارہا ہے۔
- پی ایم ایس ویب سائٹ پر آن لائن ای- فارورڈنگ نوٹ ماڈیول پر پارسل کے لئے خالی جگہ کی دستیابی دکھانا۔
- رجسٹرڈ صارفین کو تخمینہ کرایہ کے ساتھ آن لائن فارورڈنگ نوٹ بنانے کی سہولت دینا۔
- کمپیوٹرائزڈ کاؤنٹر اور کھیپ کے وزن کو خودکار طریقے سے درج کرنے والے الیکٹرانک کانٹے کے ذریعہ پارسل دفتر میں پارسل / سامان کی بکنگ۔
- ہاتھوں میں رکھے جانے موبائل ڈیوائس سے بارکوڈ کی اسکیننگ کے ذریعہ جی پی آر ایس نیٹورک ٹرانسمیشن کے توسط سے صورت حال کی تازہ کاری کے لئے ہر کھیپ پر بارکوڈنگ۔
- پارسل بکنگ سے لے کر چڑھانے، اتارنے اور پہنچانے تک ہر مرحلہ میں صارفین  کو بکنگ کے وقت دیے گئے رجسٹرڈ موبائل نمبر پر ایس ایم ایس۔
- پارسل ویب سائٹ www.parcel.indianrail.gov.in کے توسط سے پیکیج کی ٹریکنگ، اینڈرائیڈ پلیٹ فارم پر موبائل اپلی کیشن پارسل ٹریفک سے نمٹنے کے لئے غیر پی ایم ایس اسٹیشنوں سے لوڈنگ / اَنلوڈنگ اور ریوینیو ڈیٹا بھیجنے کی سہولت کے لئے اینڈرائیڈ پر مبنی نیا اپلی کیشن۔
- رجسٹرڈ اخباروں اور رسالوں کے لئے مینی فیسٹ کی آن لائن تیاری کی خاطر فریٹ سسٹم لیجر اکاؤنٹنگ  ماڈیول۔
- آن لائن مینی فیسٹ کی تیاری اور لیز ہولڈرس کے رجسٹریشن کے لئے طویل مدتی / قلیل مدتی لیز ماڈیول۔
- بکنگ کے وقت جی ایس ٹی این پورٹل کے ذریعہ بھیجنے والے کے آن لائن جی ایس ٹی این کی توثیق۔
ریلوے بورڈ کی ہدایات کے مطابق، پارسل بندوبست نظام کی مستقبل میں جدید کاری / بہتری کے لئے میسرز کیو سی آئی کو نظام کے مطالعہ اور صارفین کے فیڈبیک اور اس شعبہ کے نئے رجحانات کی بنیاد پر آگے دیگر مشورے دینے کے لئے جوڑا گیا ہے۔
وزارت دفاع
نئے منظور شدہ سینک اسکولوں میں داخلے کا عمل شروع
پورٹل https://sainikschool.ncog.gov.in/ecounselling پر 21 مئی 2022 کو ای کاؤنسلنگ کے نتائج کے اعلان کے ساتھ، سینک اسکولس سوسائٹی ملک بھر میں شراکتی موڈ میں 100 نئے سینک اسکولوں کے قیام کے حکومت کے مقصد کی سمت میں ایک اور قدم آگے بڑھ گئی ہے۔
سینک اسکولس سوسائٹی  نے ای کونسلنگ کے انعقاد کے لیے خودکار نظام کے ذریعے 10 نئے منظور شدہ سینک اسکولوں میں 485 امیدواروں کو شارٹ لسٹ کرکے پہلی عارضی فہرست کا اعلان کیا ہے، جہاں ان نئے منظور شدہ فوجی اسکولوں میں کم از کم 40 فیصد نشستیں، AISSEE-22 میں پہلے سے کامیاب ہونے والے امیدواروں کے ذریعہ پُر کی جائیں گی۔ نئے سینک اسکولوں میں داخلے کے لیے پورٹل جس کے ساتھ سینک اسکولس سوسائٹی نے ایک میمورنڈم آف ایگریمنٹ  کیا ہے، 08 مئی سے 14 مئی 2022 تک فعال کیا گیا تھا، جس میں آل انڈیا سینک اسکولس داخلہ امتحان  میں کامیاب ہونے والے 12000 امیدواروں نے ای کاؤنسلنگ کے لیے خود کو رجسٹر کیا۔ امیدوار پورٹل https://sainikschool.ncog.gov.in/ecounselling پر داخلہ سے متعلق نتیجہ اور مزید ہدایات دیکھ سکتے ہیں۔
امیدواروں کے پاس تخصیص کے لیے 10 اسکولوں تک کو انتخاب کرنے کا اختیار تھا۔ اس کے بعد، طلبہ کے درجے اور ترجیح کی بنیاد پر، طلبہ کے لیے خود کار طریقے سے اسکول مختص کر دیے گئے جس کے بعد عارضی طور پر شارٹ لسٹ کیے گئے امیدوار کو الاٹمنٹ کو قبول کرنے اور داخلے کی رسمی کارروائیوں کے لیے آگے بڑھنے یا اس کے لیے غور کیے جانے والے اختیار کی نشاندہی کرنے کی ضرورت ہے۔ متعلقہ اسکول کی سطح پر فیزیکل تصدیق کی تاریخیں ان امیدواروں کو مطلع کی جائیں گی جنھوں نے امیدواروں کے لیے منظور شدہ نئے سینک اسکولوں کے ذریعہ اپنے انتخاب کو قبول / لاک کر دیا ہے۔
راؤنڈ-I کی تکمیل کی مخصوص تاریخ کے بعد جو نشستیں نہیں بھری جائیں گی، انھیں راؤنڈ-II کے ذریعے پُر کیا جائے گا جس کے لیے پورٹل میں تاریخوں کا اعلان کیا جائے گا۔
مذکورہ بالا کے علاوہ، نئے منظور شدہ سینک اسکول میں پہلے سے تعلیم حاصل کرنے والے اور اپنے متعلقہ اسکول میں سینک اسکول پیٹرن کے 6ویں جماعت میں داخلہ لینے کے خواہشمند اہل طلبا میں سے 60 فیصد تک طلبا کو داخلہ دیا جائے گا۔ ایسے طلبا کے لیے، نیشنل ٹیسٹنگ ایجنسی  کی طرف سے جلد ہی ایک علیحدہ کوالیفائنگ داخلہ ٹیسٹ  منعقد کیا جائے گا۔ یہ داخلہ ٹیسٹ آل انڈیا سینک اسکولس کے داخلہ امتحانات کی طرز پر ہی ہوگا۔
ایسے اہل طلبا کے داخلے کے لیے رجسٹریشن کا عمل جلد ہی شروع کیا جائے گا اور داخلہ ٹیسٹ کی تاریخ کا اعلان این ٹی اے پورٹل کے ذریعے کیا جائے گا۔
شہری ہوابازی کی وزارت
شہری ہوابازی کی وزارت 25 اپریل 2022 کو ’’یوگ پربھا‘‘ پروگرا منعقد کرے گی
جیوتی رادتیہ ایم سندھیااس بڑی یوگ تقریب کا افتتاح اور قیادت کریں گے
اس تقریب میں شہری ہوابازی کی وزارت کے 500 سے زائد افسران اور متعلقہ تنظیمیں حصہ لیں گی
نئی دہلی، 22 اپریل 2022:
شہری ہوابازی کی وزارت 25 اپریل 2022 کو نئی دہلی میں واقع صفدرجنگ ہوائی اڈے پر ایک زبردست یوگ پروگرام ’’یوگ پربھا‘‘ کا اہتمام کر رہی ہے۔ اس پروگرام کا افتتاح اور قیادت شہری ہوابازی کے مرکزی وزیر جناب جیوتی رادتیہ ایم سندھیا اور شہری ہوابازی کے وزیر مملکت جنرل  وی کے سنگھ  کریں گے۔ شہری ہوابازی کی وزارت اور اس سے وابستہ تنظیموں / پی ایس یو/ خودمختار اداروں کے 500سے زائد افسران اس بڑے پروگرام میں حصہ لیں گے۔ اس پروگرام میں شامل چند سرگرمیوں میں مشترکہ یوگ پروٹوکول، کسی ماہر کے ذریعہ یوگ پر لیکچر، یوگ کا مظاہرہ ، شامل ہیں۔
وزیر اعظم جناب نریندر مودی کی پہل قدمی پر، اقوام متحدہ کی جنرل اسمبلی نے 2014 میں 21 جون کو بین الاقوامی یوم یوگ  قرار دینے کا تاریخی فیصلہ لیا تھا۔ عالمی پیمانے پر یوگ کی مقبولیت ہمارے ملک کے لیے باعث فخر ہے، کیونکہ یوگ ہمارے ملک کی ثقافت اور روحانی ورثہ کا جزو لاینفک ہے۔
21 جون 2022 کو بین الاقوامی یوم یوگ سے تقریباً دو مہینے قبل اور آزادی کا امرت مہوتسو کے دوران منعقد کیا جانے والا یہ پروگرام شراکت داروں کے درمیان روزمرہ کی زندگی میں یوگ کی اہمیت کے بارے میں بیداری پیدا کرنے میں مدد فراہم کرے گا۔
وزیراعظم کا دفتر
جی-7 سربراہ اجلاس سے الگ انڈونیشیا کے صدر کے ساتھ وزیراعظم نریندر مودی کی میٹنگ
وزیر اعظم جناب نریندر مودی نے 27 جون 2022 کو جرمنی کے شہر شالز ایلماؤ میں جی-7 سربراہ اجلاس سے الگ انڈونیشیا کے صدر عالی مرتبت جناب جوکو ویدودو کے ساتھ میٹنگ کی۔
وزیر اعظم نے انڈونیشیا کی جاری جی-20 صدارت پر صدر ویدودو کو مبارکباد دی۔ بھارت کی آئندہ جی-20 کی صدارت پر بھی بات چیت ہوئی۔
دونوں رہنماؤں نے باہمی دلچسپی کے عالمی اور علاقائی امور پر بھی تبادلہ خیال کیا۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(